Diari Oficial de la Generalitat Valenciana


Sumari del DOGV 4077, del 03-09-2001 (2001/7677)

RESOLUCIÓ de 20 de juliol de 2001, de la Direcció General d'Indústria i Energia, per la qual es procedeix a l'aprovació de model de comptador per a ser incorporat a màquines recreatives i d'atzar del tipus B, model JPM IC-1, versions PDIP i SOIC, a favor de l'entitat Inversiones Comatel, Sociedad Limitada, situada al c/ 21, nau 15, 46627 Catarroja (València), amb número d'inscripció en el Registre de Control Metrològic 09-I-006.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7677


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 20 de juliol de 2001, de la Direcció General d'Indústria i Energia, per la qual es procedeix a l'aprovació de model de comptador per a ser incorporat a màquines recreatives i d'atzar del tipus B, model JPM IC-1, versions PDIP i SOIC, a favor de l'entitat Inversiones Comatel, Sociedad Limitada, situada al c/ 21, nau 15, 46256 Catarroja (València), amb número d'inscripció en el Registre de Control Metrològic 09-I-006. [2001/7677]
  
Vista la petició de l'entitat Inversiones Comatel, Sociedad Limitada, amb registre de control metrològic núm. 09-I-006, domiciliada al c/ 21, nau 15, 46707 Catarroja (València), per la qual sol·licita l'aprovació de model d'un comptador per a ser incorporat a màquines recreatives i d'atzar del tipus B, model JPM IC-1, versions PDIP i SOIC.
  
Vist el certificat d'assajos, expedient número 14791098, de data 10 de juliol de 2001, emés pel Laboratori General d'Assajos i Investigacions LGAI de Catalunya, en el qual se certifica que la mostra presentada es comporta correctament en aplicar-li els assajos definits en el punt 2.2.1 de l'annex II de l'Ordre de 31 de juliol de 2000, sobre els comptadors incorporats a les màquines recreatives i d'atzar dels tipus B i C.
  
Vist el certificat d'assajos, expedient número 47.891.737, de data 9 de juliol de 2001, emés pel Laboratori General d'Assajos i Investigacions LGAI de Catalunya, en el qual se certifica que la mostra presentada es comporta correctament en aplicar-li els assajos definits en el punt 2.2.2 de l'annex II de l'Ordre de 31 de juliol de 2000, sobre els comptadors incorporats a les màquines recreatives i d'atzar dels tipus B i C.
  
Vist el certificat d'assajos, expedient número 48529162, de data 10 de juliol de 2001, emés pel Laboratori General d'Assajos i Investigacions LGAI de Catalunya, en el qual se certifica que la mostra presentada es comporta correctament en aplicar-li els assajos definits en el punt 2.2.3 de l'annex II de l'Ordre de 31 de juliol de 2000, sobre els comptadors incorporats a les màquines recreatives i d'atzar dels tipus B i C.
  
Atesos la Llei 3/1985, de 18 de març, de Metrologia, el Reial Decret Legislatiu 1.296/1986, de 28 de juny, que la modifica i estableix el control metrològic CEE, i el Reial Decret 597/1988, de 10 de juny, pel qual es regula el control metrològic CEE.
  
Atés el Reial Decret 1.616/1985, referent al control de l'Estat sobre Metrologia, pel qual es desenvolupen les fases d'aprovació de model i verificació primitiva.
  
Atesa l'Ordre Ministerial de 31 de juliol de 2000, per la qual es regula el control metrològic de l'Estat sobre els comptadors incorporats a les màquines recreatives i d'atzar dels tipus B i C, regulades pel Reglament aprovat pel Reial Decret 2.110/1998, de 2 d'octubre.
  
Atés el Decret 149/1998, del Govern Valencià, pel qual s'assignen les funcions de control metrològic i s'estableixen les condicions del seu exercici.
  
Vist que aquesta entitat ha presentat la documentació exigida en la normativa abans esmentada.
  
Aquesta Direcció General d'Indústria i Energia de la Conselleria d'Indústria i Comerç, fent ús de les seues atribucions, resol:
  
Primer
  
Concedir l'aprovació de model a favor de l'entitat Inversiones Comatel, Sociedad Limitada del comptador per a ser incorporat a màquines recreatives i d'atzar del tipus B, model JPM IC-1, versions PDIP i SOIC.
  
Segon
  
El signe d'aprovació de model assignat serà:
  
Tercer
  
Els instrument als quals fa referència aquesta resolució portaran les següents inscripcions d'identificació agrupades de manera visible i indeleble en una placa de característiques:
  
Quart
  
Per a garantir un correcte funcionament dels instruments, es procedirà al seu precinte una vegada que s'haja realitzat la verificació primitiva i hauran de complir totes les condicions incloses en l'annex del seu certificat d'aprovació de model.
  
Cinqué
  
El termini de validesa d'aquesta aprovació de model és de deu anys, i es podrà prorrogar per períodes successius que no podran excedir cada un de deu anys després de la petició prèvia del titular.
  
Sisé
  
Aquesta resolució d'aprovació de model té un caràcter estrictament metrològic, sense perjudici de les competències que en matèria de joc i espectacles tinguen les diferents comunitats autònomes.
  
Als efectes que corresponga, es tramet còpia d'aquesta resolució al Centre Espanyol de Metrologia, del Ministeri de Foment.
  
La present resolució d'autorització no és definitiva en via administrativa i contra ella podrà interposar-se recurs d'alçada davant el conseller d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 de juliol de 2001.- El director general d'Indústria i Energia: José Monzonís Salvia.